kardosdrur/scandi-wiki huggingface dataset:
Flipsyde

Flipsyde er en hiphop/rock-gruppe, der blev dannet i 2003 i Oakland, Californien, USA. Flipsyde består af bandmedlemmerne Jinho "Piper" Ferreira, Steve Knight, Dave Lopez og DJ D-Sharp. De har ofte været på tour sammen med Fort Minor, The Black Eyed Peas, Snoop Dogg og deltaget på USA's Anger Management Tour. Flipsyde's single Someday blev valgt som NBC's temasang til Vinter-OL 2006, der blev afholdt i Torino i Italien.

Flipsyde er i løbet af år 2008 blevet et medlem rigere. Det er Chantelle Paige, som også er fra USA. Flipsyde er i gang med at lave deres anden cd, i sammenarbejde med Akon. Deres første single er "Toos it Up" feat Akon. Deres nye cd udkommer indtil videre i Septemper 2008.

Flipsyde er en interessant hiphop-konstellation fra det anerkendte selskab Interscope (bl.a. Eminem). Flipsydes lidt ukonventionelle men stadig harmoniske stil er et mix af stilarter. Toppen og bunden af deres innovative lyd er direkte hiphop, der midt i det hele spices op med latin-agtige guitar riffs (en form for rock).

Albumudgivelser 
 We The People, 2005
 "Someday" 
 We The People (Ny version), 2006
 "Happy Birthday"

Eksterne links 
 Flipsyde – officiel website 
 Flipsyde Fanside 
 Flipsyde Sangtekster 
 Flipsyde (Minneapolis) Hjemmeside
 Curly & Spike Hjemmeside 

Hiphop
Musikgrupper fra USA
Múli

Múli er en bygd på Færøerne, nord for Norðdepil på Borðoy. 

 Placering: N 62° 21' 04 W 6° 34' 54
 Indbyggere: 4 (2005) 0 (2006) 
 Postnummer: FO-737 
 Kommune: Hvannasunds kommuna 

De første bosættelser kan føres tilbage i det 13. århundrede.
1950 blev Múli med de 5 andre bygder ved sundet til Hvannasunds kommunu.

Múli fik som den sidste færøske bygd først elektricitet indlagt 1970. Indtil for få år siden var bygden ved at blive affolket, på grund af dårlige trafikforbindelser. Efter at asfaltvejen blev anlagt til Norðdepil, flyttede en familie til bygden, men flyttede igen 2005. For tiden er der kun fritidshuse i Múli.

I 1700-tallet boede Guttormur í Múla her. Han var kendt for at have overnaturlige evner. Myten fortæller: "Han sad og strikkede i Kirkjubøur, mens stenene selv sprang på plads med bulder og brag, der hørtes helt til Velbastaður"
 
Huset "Har Frammi" i Mule på Færøerne blev i 1961 undersøgt og nedtaget af Frilandsmuseet i Sorgenfri. Huset blev skilt ad, og alle husets dele blev båret fra bygden og hejst ned til skibet ad den stejle klippeside.

Ekstern henvisning 
 
 Faroeislands.dk
 Faroestamps.fo

Bygder på Færøerne
Borðoy
Warcraft II: Tides of Darkness

Warcraft II: Tides of Darkness (eller bare Warcraft II) er et computerspil udviklet af Blizzard Entertainment. Det udkom i 1995, og er opfulgt af dels udvidelsespakken WarCraft II: Beyond the Dark Portal, og dels Warcraft 3- og World of Warcraft-spillene.

Overblik

Historie

Forbedringer 
I forhold til sin forgænger er Warcraft II optimeret på den grafiske front.

Kritik 
Warcraft II er blevet kritiseret, for at orkerne og menneskerne ligner næsten fuldstændig hinanden rent funktionelt, og kun adskiller sig visuelt. Denne kritik har Blizzard taget til sig, og det kan ses i både StarCraft og Warcraft 3, hvor racerne er vidt forskellige, både visuelt og funktionelt.

Enheder 

Computerspil fra 1996
Strategispil
2: Tides of Darkness
DOS-spil
Macintosh-spil
PlayStation-spil
Sega Saturn-spil
Windows-spil
Computerrollespil
Glidefald

Glidefald er en renselse og styrkelse af både krop, tale og sind. Det er en øvelse der bruges indenfor buddhismen. I den tibetanske forskole kræves det at eleverne laver glidefaldet 111.111 gange.

For lettest at kunne lave glidefald, bør man benytte et glat underlag. På en pilgrimsrejse hvor pilgrimmene laver glidefald over større afstande, benyttes oftest en form for skindluffer og evt. beskyttelse på knæene, pga. det store slid hænder og knæ udsættes for.

Et glidefald udføres således:

Foran sig forestiller man sig et tilflugtstræ.
Man står med fødderne i en v-position og med ret ryg. Håndflader og fingerspidser mod hinanden, samlet et stykke foran brystet, albuerne ind til kroppen.
De samlede hænder føres op så de rører over panden, dernæst halsen og til sidst brystet. 
Man går nu ned i knæ med hænderne strakt foran sig og man glider til man ligger udstrakt. 
Udføres glidefaldet på stedet glider man tilbage på knæ og videre op at stå for at gentage øvelsen.
Hvis man vil bevæge sig fremad, glider man tilbage i knæ, tager et skridt frem på vej op og begynder forfra.

Samtidig med glidefaldet siges De tre juveler.

Buddhisme
StarCraft: Brood War

Brood War er den første officielle udvidelse til StarCraft, begge udgivet i 1998 og udviklet af Blizzard Entertainment. Med Brood War blev historien tre episoder rigere, og spillet i sig selv blev mere rigt på enheder, bygninger, mm.

Tilføjelserne 
Først og fremmest er der tilføjet tre nye kampagner til historien (episode 4-6). Dertil er der indført nogle nye enheder:
 Zerg Lurker
 Zerg Devourer
 Terran Valkyrie
 Terran Medic
 Protoss Corsair
 Protoss Dark Templar
 Protoss Dark Archon
Zergs hydralisks kan mutere sig om til lurkere. De har ingen effektivitet når de ikke er gravet ned, men når de er, bliver de i stand til at sende en stime af pigge mod fjendtlige bygninger og enheder. Devoureren kommer af zerg mutalisks, og modsvarer guardians ved kun at kunne angribe luftenheder.

Ligesom Devoureren kan Valkyrie kun angribe fjendtlige luftenheder. Deres skud kan ramme mere end én enhed. Terran Medic kan "heale" beskadigede mænd.

Protoss Corsair er ligesom Valkyrie og Devoureren kun i stand til at angribe luftenheder. Dark Templar er en usynlig enhed, der angriber melee. Dark Archon er en protoss-mutering, der bl.a. kan kontrollere andre enheder med deres stærke telepatiske kræfter.

Landskaber 
De tilførte landskaber omfatter ørken- og snelandskaber, samt et ikke-virkeligt "Twillight"-landskab.

Computerspil fra 1999
Brood War
Strategispil
Macintosh-spil
Windows-spil
E-sportspil
Pylon (flertydig)

Pylon kan have flere betydninger:
 Pylon – tårnagtige bygning.
 Pylon (orkester) – New Wave orkester fra 1980ernes, USA.
 Pylon (StarCraft) – fiktiv bygning.
Mineral (flertydig)

Mineral kan have flere betydninger:
 Mineral – sten eller bjergart.
 Mineral (kost) – en vigtig del af den daglige kost.
 Mineral (StarCraft) – ressource i StarCraft-universet
Veninder (film fra 2005)

Veninder er en dansk film fra 2005.
 Manuskript og instruktion Charlotte Sachs Bostrup.

Filmen handler om fire kvinder, der mødes til en weekend i sommerhus for at fejre den enes 40-års fødselsdag. Undervejs snakker de om hinandens problemer med mænd, familie og skilsmisse.

Blandt de medvirkende kan nævnes:

 Anne-Grethe Bjarup Riis
 Kaya Brüel
 Susanne Storm
 Frank Thiel
 Nikolaj Steen
 Christian Tafdrup

Eksterne henvisninger 
 

Spillefilm fra Danmark
Danske film fra 2005
Film instrueret af Charlotte Sachs Bostrup
Dansksprogede film
Voksne mennesker

Voksne mennesker er en dansk film fra 2005.
Manuskript Rune Schjøtt og Dagur Kári.
Instruktion Dagur Kári.
Blandt de medvirkende kan nævnes:

Jacob Cedergren
Nicolas Bro
Morten Suurballe
Nicolaj Kopernikus
Bodil Jørgensen
Anders Hove
Kristian Halken
Michelle Bjørn-Andersen
Asta Esper Andersen

Eksterne henvisninger 
 

Spillefilm fra Danmark
Danske film fra 2005
Film fra Danmark (administrationskategori)
Dansksprogede film
Skat - det er din tur

Skat – det er din tur (også kaldet Skat, det er din tur og Skat det er din tur) er en dansk spillefilm fra 1997, skrevet og instrueret af Mette Knudsen.

Handling 
Ægteparret Adam og Eva Nymann samt deres 5-årige datter, Rose, er den typiske 1997'er familie med to gange fuldtidsarbejde, børnehave og stress. Selvom Adam hjælper til derhjemme, er det alligevel Eva, der har hovedansvaret for barn og hjem. En morgen, hvor Adam skal aflevere Rose i børnehaven, kommer de ud for en alvorlig trafikulykke. I en nærdødsoplevelse møder Adam deres to skytsengle. De fortæller ham, at Rose er ved at dø, mens Adam selv vil dø. Men englene giver Adam endnu en chance.

Medvirkende 
 Søren Hauch-Fausbøll
 Søs Egelind
 Torben Zeller
 Henrik Prip
 Julie Wieth
 Pernille Højmark
 Benny Hansen
 Lone Lindorff
 Karen-Lise Mynster
 Rikke Wölck
 Kirsten Cenius
 Birthe Neumann
 Lene Vasegaard
 Helle Dolleris
 Lene Brøndum
 Lea Brøgger
 Stig Hoffmeyer
 Claus Bue
 Ole Thestrup
 Ulla Koppel
 Katja Miehe-Renard
 Susanne Heinrich
 Marianne Flor
 Pia Rosenbaum
 Birgit Conradi
 Laila Andersson
 Lise Schrøder
 Joachim Knop
 Pierre Miehe-Renard

Noter

Eksterne henvisninger 
 

Danske film fra 1997
Spillefilm fra Danmark
Dansksprogede film
Frække Frida og de frygtløse spioner

Frække Frida og de frygtløse spioner er en dansk film fra 1994, skrevet og instrueret af Søren Ole Christensen. Christensen baseret historien på en række børnebøger af Lykke Nielsen.
Musikken til filmen er skrevet og fremført af Søren Rasted og Claus Noreen som senere gik sammen med René Dif og Lene Nystrøm og i 1994 dannede de musikgruppen, Joyspeed (senere omdøbt til Aqua).

Handling 

Frække Frida er en lille, charmerende rødhåret pige, som sammen med hendes venner har en hemmelig klub de kalder ”De Frygtløse Spioner”, og ved et tilfælde opdager de, at den nærliggende fabrik er et stort svindelnummer. Fabrikkens mange sundhedsprodukter som er kendt over hele landet fra tv-reklamer, hvor i Gunnersen altid optræder, som supersælger og sundhedsprofet.

Frida og hendes venner sniger sig ind på fabrikken med et kamera og filmer fabrikkens svindel, men de bliver opdaget og så starter den vilde jagt på børnene.

Medvirkende 
 Anette Brandt – Frida
 Mathias Klenske – Adam
 Ida Kruse Hannibal – Desiré
 Gunilla Odsbøl – Amalie
 Arne Siemsen – Poul, Fridas far
 Charlotte Sieling – Jytte, Fridas mor
 Finn Nielsen – Richard Gunnersen
 Axel Strøbye – Carl, Fridas morfar
 Birgit Sadolin – Fridas mormor
 Jesper Klein – Parkbetjent
 Tom McEwan – Mr. Johnson
 Morten Suurballe – Mr. Goldbody
 Lisbet Lundquist – Nabokonen
 Paprika Steen – Lonni
 Søren Hytholm Jensen – Johnny
 Søren Steen – Spritter i park
 Le Münster-Swendsen – Veninde 1
 Birgit Thøt Jensen – Veninde 2
 Elsebeth Nielsen – Veninde 3
 Niels Weyde – Mand i park
 Frank Lundsgaard Gundersen – Betjent 1
 Henrik Lykkegaard – Betjent 2
 Wencke Barfoed – TV-journalist
 Pia Nissen – Model i TV-spot

Soundtrack 
Track titler
 De frygtløse spioner (Thomas Skovgaard)
 Nattens fe (Peter Smith)
 Frække Frida (Annette Brandt, Mathias Klenske, Gunilla Odsbøl & Ida Hannibal Kruse)
 Si-bab-rapper-di-åhh (Arne Siemsen, René Dif & Annette Brandt)
 Når jeg blir stor (Alice Søndergård & Annette Brandt)
 Gunnersen (Arne Siemsen)
 Godmorgen (Thomas Skovgaard)
 Den magiske kasse (Annette Brandt, Mathias Klenske, Gunilla Odsbøl & Ida Hannibal Kruse)
 Hele verden rundt (Alice Søndergård)
 Ønskebrønd (Peter Smith & Søren Rasted)
 Devil's child
 Flugten
 Si-bab-rapper-di-åhh (Dance Mix) (Arne Siemsen, René Dif & Annette Brandt)
 Frække Frida (Christine Havkrog)

Eksterne henvisninger 
 

Danske film fra 1994
Børnefilm fra Danmark
Film baseret på værker af danske forfattere
Ann-Mari Max Hansen

Ann-Mari Max Hansen (født 14. januar 1949) er en dansk skuespillerinde og virksomhedscoach.

Uddannelse og karriere 
Ann-Mari Max Hansen er autodidakt skuespiller og har haft engagementer på bl.a. Det Danske Teater, Cirkusrevyen, Helsingør Revyen, Gladsaxe Teater, Svalegangen, Boldhus Teatret, Fiolteatret og Det ny Teater. Fra tv huskes hun nok bedst i en fremtrædende rolle i serien Smuglerne fra 1970.

I 2000 gennemførte Ann-Mari Max Hansen en uddannelse til gestaltterapeut og forlod derefter skuespillerbranchen. I dag arbejder hun som coach for virksomheder.

Familieforhold 
Ann-Mari Max Hansen er datter af sangeren og revyskuespilleren Max Hansen og Britta Annette Sylvester-Hvid (1919-1991). Hun er søster til skuespilleren Max Hansen Jr.

Udvalgt filmografi 
 Den gale dansker – 1969
 Løgneren – 1970
 Mig og Mafiaen – 1973
 Det gode og det onde – 1975
 Hjerter er trumf – 1976
 Nyt legetøj – 1977
 Hærværk – 1977
 Vinterbørn – 1978
 Øjeblikket – 1980
 Den ubetænksomme elsker – 1982
 Elise – 1985
 Kærlighed uden stop – 1989
 Anna – 2000

Hædersbevisninger 
 1983: Tagea Brandts Rejselegat

Referencer

Eksterne henvisninger 
 Personlig hjemmeside
 

Skuespillere fra Danmark
Modtagere af Tagea Brandts Rejselegat
Personer i Kraks Blå Bog
En by i provinsen

En by i provinsen er en dansk tv-serie fra 1977 – 1980. Der blev lavet i alt 17 afsnit. 

Politiserien foregår i en større provinsby med industri- og fiskerihavn, etageejendomme, villakvarterer, strøggader og store og små virksomheder. Den geografiske placering er ikke ens i seriens forskellige afsnit (nogle gange flyver seriens hovedpersoner til København, andre gange kører de en smuttur i bil). Der er flere lignende uoverensstemmelser, sandsynligvis fordi serien blev skrevet af fem forskellige forfattere. Serien blev optaget i bl.a. Taastrup, Hundige, Roskilde, Ballerup, Valby, Vanløse, Sengeløse, Rødovre, Næstved og Køge.

Serien var meget populær i sin tid. Blandt de medvirkende er Jens Okking og Henning Moritzen og vigtige bifigurer som fx Dirch Passer, der spiller en excentrisk hotelvært med gastronomiske ambitioner, der er for store til byen.

Oversigt over de enkelte episoder

Faste medvirkende

Eksterne henvisninger 
 En by i provinsen  på DR Bonanza
 

DR-serier
Krimiserier fra Danmark
Danske tv-serier fra 1970'erne
Danske tv-serier fra 1980'erne
Bonanza
Søren Lauridsen

Søren Lauridsen (død 1671) var en dansk krigskommissær.

Han var søn af købmand Laurids Nielsen og Elisabeth Jensdatter fra Præstø og bror til Jens Lauridsen, senere den godsejer på Nysø.

Han nedsatte sig som handelsmand i København, hvor han sammen med hofapoteker Samuel Meyer i 1657 valgtes til direktør for det privilegerede Sukkerhus ved børsen og i 1659 blev en af Stadens 32 mænd, dvs. borgerrepræsentanter der sammen med den kongevalgte magistrat styrede byen.
 
Det sidstnævnte hverv blev han fritaget for, da han blev udnævnt til krigskommissær på Sjælland. Han havde under krigen mod svenskerne forstrakt regeringen med midler, især til Københavns garnisons underhold. Efter fredsslutningen fik han i hvertfald delvis sine fordringer indfriet i form af jord og ejendom. Han blev også ejer af en herregård, da han af Vincent Hahn købte Sparresholm.

I 1669 giftede han sig med Anne Hermansdatter og døde i 1671.

Danskere i 1600-tallet
Godsejere fra Danmark
Stadens 32 mænd
Krigskommissærer fra Danmark
Købmænd fra Danmark
Personer i Dansk Biografisk Leksikon
Nørupdal

Nørupdal er en lille dal beliggende godt og vel en kilometer VNV for Nørup by. Her krydses Hærvejen af Kobberbølvej.

Postnummer 7182 Bredsten.

Koordinater til krydset Hærvejen/Kobberbølvej: N55.72519 E9.28804 (WGS84).

Dale i Danmark
Vejle Kommune
First-person shooter

First-person shooter eller FPS er en populær computerspilsgenre. Spillene kendetegnes ved at være i førstepersons-perspektiv ("jeg"-person), og ved at man skal eliminere fjender. 

Før spilgenren blev etableret som betegnelse, blev 3D-skydespil af denne type ofte kaldt for ’Doom’-kloner, i visse tilfælde nedsættende for opfattede imitationer, opkaldt efter første spil i Doom-serien.

Blandt de mest populære spil er Half-Life, Half-Life 2, Counter Strike: Source, Counter-Strike: Global Offensive, Doom, Quake, Call of Duty-serien og Battlefield-serien. FPS er af de mest spillede typer til computer, hvor Counter-Strike-serien, har det største antal spiller på verdens plan.

Historie 
De første FPS-spil var Maze War og Spasim. Udviklingen af Maze War begyndte i 1973; tidspunktet for færdiggørelsen er ukendt. Spasim menes at være udgivet i 1974. Spillet var en rumfarts-simulator, sat i førstepersons synsvinkel. Spasim var meget meget simpel lavet. Man kunne kun flytte sig fra brik til brik og dreje i 90 grader.

I 1980 blev en tank-simulator, Battlezone, lavet til arkader. I 1983 blev en version af Battlezone lavet til computere. Dette var det første succesfulde FPS-spil som brugte wireframe 3D graphics.

Et spil ved navn MIDI Maze blev lavet til Atari ST i 1987. 

I nyere tider, ser vi flere FPS-spil, som inddrager flere elementer til spillet, udover at skyde med sit våben. Et eksempel er spillet Overwatch, udover almindelige våben, så har man mulighed for at bruge forskellige "abilities" og "ultimates" som er karakter baseret. FPS-spil er et af de mest populære computerspilsgenre, i løbet af februar 2020, har der gennemsnitligt været 530,433 aktive spillere dagligt i Counter-Strike: Global Offensive alene, med det højeste antal aktive spillere på 1 305 714.

Referencer

Eksterne henvisninger 

Computerspilsgenrer
OpenVPN

OpenVPN er en VPN softwarepakke skrevet af James Yonan. Den giver mulighed for at lave krypterede punkt-til-punkt tunnelforbindelser mellem dataværter og datanet.

Den tillader peers at authentikere til hinanden ved at anvende en preshared private key, certifikater, eller brugernavn/kodeord. OpenVPN anvender OpenSSL krypteringsbiblioteket og anvender SSLv3/TLSv1 protokollen. OpenVPN er tilgængelig på Linux, xBSD, Mac OS X og Windows 2000/XP. OpenVPN tilbyder en omfattende mængde muligheder. Den er ikke en "web-baseret" VPN og den er ikke kompatibel med IPsec eller andre VPN pakker.

Virkemåde og fordele 
OpenVPN sender al kommunikation over en enkelt selvvalgt IP-port. Den kan anvende UDP (som standard) eller TCP. Fordi den anvender disse, kan den fungere fint gennem webproxy servere og kan uden problemer komme gennem NAT og ud gennem firewalls i modsætning til IPsec, PPTP og de fleste andre VPN protokoller.

Eksterne henvisninger 
 OpenVPN projekt hjemmeside Citat: "...OpenVPN is a full-featured SSL VPN solution which can accomodate a wide range of configurations, including remote access, site-to-site VPNs, WiFi security, and enterprise-scale remote access solutions with load balancing..."
 Tunnelblick, GUI til Mac OS X inkl. tun/tap driver for Mac OS X (Panther and Tiger versions available) 
 OpenVPN-GUI til Windows

Omtale 
 SANS (SysAdmin, Audit, Network, Security) Institute: OpenVPN and the SSL VPN Revolution (pdf)

OpenVPN udvidelser 
 03-30-2006 IPCop-OpenVPN HOWTO 
 OpenVPN for m0n0wall: Road Warrior Scenario

Andre anvendelseseksempler 
 February 17, 2005, wi-fiplanet.com: OpenVPN Locks Down the WLAN
 Securing an 802.11a/b/g Network with a VPN using Linux 2.6

Tunnelering med fuld IPv6 internetadgang 
 OpenVPN IPv6 Tunnel Broker Guide / OpenVPN-IPv6-Tunnelbroker-Guide
 OpenVPN Tunnel Broker service at ECS, University of Southampton  Citat: "...The ECS tunnel broker will give you a unique IPv6 address, and unrestricted IPv6 internet access (subject to departmental regulations) from anywhere in the world. Only your unique configuration & passphrase is needed..."

Datanet
Fri software
Datanet-relaterede programmer til UNIX
Internet-software til Linux
Internet-software til OS X
Internet-software til Windows
Du skal ære din hustru

Du skal ære din hustru er en dansk stumfilm fra 1925 af Carl Th. Dreyer, baseret på skuespillet Tyrannens fald af Svend Rindom. Filmen handler om en mand, der udvikler sig så meget til en tyran, at det til sidst får hans kone til at bryde sammen. Det får dog husets andre kvinder til at tage affære og give ham en lærestreg.

Du skal ære din hustru blev i 2006 en del af Kulturkanonen.

Handling 
Hos familien Frandsen indser husbonden Viktor ikke, hvordan hans hustru Ida bruger al sin tid på at opvarte ham. I stedet kræver han hendes fulde opmærksomhed og er i øvrigt fuld af beklagelser over forholdene i hjemmet. Hans gamle barnepige "Mads" kan ikke holde Viktors facon ud, især ikke, da hun ser, at Idas helbred skranter. Ida må nødtvungent for en tid flytte hjem til sin mor. I mellemtiden sørger Mads for at passe hus for resten af familien, og hun bringer store ændringer i Viktors liv. Det går ved Mads' indsats efterhånden op for Viktor, at han er nødt til at være mere ordentlig over for sin kone og resten af familien, og han savner Ida. Opholdet hos hendes mor har i mellemtiden gjort Ida godt, og efter at Viktor har fået en grundig opsang fra Mads, kan ægteparret igen forenes, nu på mere ligeværdigt niveau.

Medvirkende 
Johannes Meyer - Viktor Frandsen 
Astrid Holm - Ida Frandsen, Viktors hustru
Karin Nellemose - Karen Frandsen, Viktor og Idas ældste datter
Mathilde Nielsen - "Mads", barnepige
Clara Schønfeld - Alvilda Kryger, Idas mor
Johannes Nielsen - læge
Petrine Sonne - vaskekone
Aage Hoffman - Viktor og Idas søn
Byril Harvig - Viktor og Idas yngste datter
Viggo Lindstrøm   
Aage Schmidt   
Vilhelm Petersen

Indspilning 
Filmen foregår næsten udelukkende i familien Frandsens, som Dreyer selv havde lavet scenografi til. Lejligheden var skabt på en måde, så hver væg kunne tages væk, hvilket gjorde det muligt at filme fra alle vinkler.

Fotograferingen er ofte foretaget fra en af personernes synsvinkel og sammen med, at klipningen for den tid er ganske hurtigt, er det med til at understrege, hvordan ægtemanden mangler forståelse for, hvordan hustruen servicerer ham.

Modtagelse 
Filmen blev en stor succes, blandt andet i Frankrig. Dermed hjalp den Dreyer til at gennemføre sit projekt med filmatiseringen af Jeanne d'Arcs lidelse og død. Der havde premiere tre år senere. Også i eftertiden har kritikere værdsat filmen. Det skyldes dels den realisme, filmen udtrykker, dels at Ida er en kvinde med problemer, hvorved filmen foregriber senere store kvindeskikkelser hos Dreyer.

Referencer

Eksterne henvisninger 
 

Stumfilm fra Danmark
Kulturkanonen
Danske film fra 1925
Film instrueret af Carl Th. Dreyer
Jacob Obrecht

Jacob Obrecht (1457-1505) var en flamsk komponist der bl.a. skrev messer, motetter og chansoner samt verdslige værker.

Det er bevaret knapt 30 messer, både cantus firmus-messer og parodimesser, en håndfuld chansoner og en række motetter fra Obrechts hånd.

Hans stil er nederlandsk, men med en tidvis stærk italiensk indflydelse. Han har en forkærlighed for motivisk imitation og formfuldhed, som kommer til udtryk gennem gentagelser og brug af ostinato-teknikker.

Litteratur

Eksterne henvisninger 
 
 Jacob Obrecht (1457/8-1505) - A discography, biografi og diskografi på mediveal.org
 MP3-filer, Umeå Akademiska Kör
 
 

Renæssancekomponister
Flamske komponister
Kirkemusikkomponister